У П У Т С Т В О

о садржини документације која се подноси уз пријаву по 24. Јавном позиву за стипендирање младих истраживача у 2025. години

Кандидати су у обавези да попуне и потпишу посебну ПРИЈАВУ на конкурс, односно образац који се налази на веб-сајту Министарства [www.nitra.gov.rs](http://www.nitra.gov.rs) и уз попуњену и својеручно потписану пријаву доставе сву документацију наведену у тачкама 1-12, како следи:

1. копија дипломе о учешћу и о индивидуално постигнутом резултату на међународној олимпијади знања, тј. освојеним једним од прва три места на међународној олимпијади знања у школској 2023/24. или 2024/25. години (светским, европским или балканским);
2. апстракт награђеног рада;
3. уверење средње школе о завршеном претходном разреду, потврда о просечној оцени у свим завршеним разредима средње школе и оценамa из матичних предмета из којих је кандидат освојио награду, оверена копија сведочанства за све завршене разреде са просечном оценом у завршеним разредима средње школе; (оригинал или оверена копија код јавног бележника)
4. потврда о упису и редовном похађању средње школе чији је оснивач Република Србија, односно потврда о упису на високошколску установу чији је оснивач Република Србија у школској 2024/2025. години (оригинал или оверена копија код јавног бележника);
5. потписана краћа биографија са навођењем ближег тематског подручја опредељења кандидата за научни рад и усавршавање;
6. препорука, коју потписују наставник предмета из кога је кандидат освојио награду и директор средње школе, у којој кандидат редовно похађа III или IV разред, са посебним освртом на истраживачке способности кандидата;
7. програм олимпијаде (или други документ), из кога се види карактер олимпијаде (светска, европска или балканска, са наведеним учесницима и државама из којих потичу);
8. уверење о држављанству, не старије од шест месеци (оригинал или оверена копија);
9. доказ о сталном месту пребивалишта на територији Републике Србије (копија важеће личне карте или пасоша са потврдом о пријави места пребивалишта – за кандидате који су малолетни);
10. потписана изјава кандидата да не користи друге стипендије или кредите, односно да ће у случају добијања стипендије Министарства престати са њиховим коришћењем;
11. потписана сагласност, којом се потврђује коришћење података о личности.

У случају да се из једне школе пријави више кандидата из наведених научних области (природно - математичке, техничко - технолошке, биотехничке, медицинске, друштвене и хуманистичке науке), Министарство задржава право да затражи, да школа предложи само по једног кандидата из области из које кандидат освоји награду.

Стипендисти млади истраживачи, који су остварили стипендију по претходним конкурсима, а којима је стипендија прекинута или су сами одустали од стипендије, немају права да поново конкуришу.

**Поступак по пријавама**

Министарство разматра потпуне, благовремене и правилно назначене пријаве и рангира кандидате према условима конкурса. У првом нивоу рангирања, предност имају кандидати који су на међународним олимпијадама знања исказали способност у бављењу научноистраживачким радом, као што је излагање рада или учешће на истраживачком пројекту и освојили једно од прва три места из научних области: природно - математичке, техничко - технолошке, биотехничке, медицинске, друштвене и хуманистичке науке.

Преостали кандидати се, у другом нивоу, рангирају према освојеном месту на олимпијади, почев од освојеног I места и у односу на карактер олимпијаде (светскe, европскe или балканскe).

На прелиминарну ранг листу кандидати имају право приговора у року од 8 дана, од дана њеног објављивања на сајту Минстарства.

Уколико неко од кандидата одустаје, одлази на даље школовање у иностранство, заснива радни однос и сл. у обавези је да Министарство у писаној форми, без одлагања, обавести о свим променама, које су настале у периоду од предаје документације по конкурсу до доношења коначне ранг листе о одобравању стипендије.

Коначна листа кандидата, којима су одобрене стипендије, објављује се на сајту Министарства [www.nitra.gov.rs](http://www.nitra.gov.rs). Министарство позива на закључење уговора о стипендирању кандидате са Коначне ранг листе, који испуњавају услове за добијање стипендије, тако што захтева доставу:

- броја рачуна преко кога ће се вршити уплата стипендије кандидату;

- потписану изјаву стипендисте младог истраживача и родитеља (за малолетно лице), да кандидат не користи друге стипендије или кредите, односно да је почев од месеца у коме даје изјаву престао са њиховим коришћењем.

**Уговор о стипендирању**

Са кандидатом, који је стекао статус стипендисте младог истраживача, Министарство закључује уговор о стипендирању, којим се утврђује период за који се одобрава исплата стипендије и уређују међусобна права и обавезе (у даљем тексту: Основни уговор), а нарочито се:

- утврђује обавеза стипендисте младог истраживача да средњу школу заврши са одличним успехом, као и да упише основне академске студије и мастер академске студије на високошколској установи чији је оснивач Република Србија, те да их заврши у најкраћем предвиђеном року са укупном просечном оценом свих испита најмање 8,50 (осампедесет);

- утврђује обавеза стипендисте младог истраживача да, у писаној форми, извештава Министарство о свакој промени података и околности, који су од утицаја на добијање и коришћење стипендије и то у року од 10 дана од дана настанка промене (прекид школовања и студирања, промена факултета, одлазак на даље школовање у иностранство и сл.), укључујући и промене које су настале од момента предаје документације по конкурсу до доношења одлуке о одобравању стипендије;

- утврђују услови за коришћење, прекид или обуставу коришћења стипендије (ако се дају нетачни подаци током конкурса и стипендирања, ако једна од уговорних страна не испуњава уговором преузете обавезе, у случају прекида школовања и студирања, одлазак на даље школовање у иностранство, запослења младог истраживача по завршетку студија и др.);

- утврђују услови одобравања привременог престанка стипендирања, као и да се по завршетку привременог престанка достави адекватна документација, након чега се стипендија поново активира и продужава за временски период за који је и била прекинута.

Основним уговором се регулишу услови стипендирања у првој години. Зависно од реализације права и обавеза стипендисте младог истраживача, преузетих по потписаном уговору за претходну годину, као и резултата анализе годишњег извештаја о раду младог истраживача, који подноси на крају године, а најкасније до 31. децембра текуће буџетске године, Министарство доноси одлуку о настављању или прекиду стипендирања. У случају продужетка стипендирања, Министарство позива младог истраживача да закључи уговор/анекс, којим се уређују међусобна права и обавезе у наредној години стипендирања.

Висину износа стипендије Министарство утврђује за текућу буџетску годину, а одобрена средства исплаћује у месечним износима, на начин утврђен уговором о стипендирању.

Младим истраживачима, који остваре стипендију по овом Јавном позиву, стипендија се исплаћује од априла 2025. године. Изузетно, у случају више силе односно ванредних околности, исплата стипендије вршиће се од маја месеца 2025. године.

 ПРИЈАВА на конкурс са доказима о испуњавању услова из конкурса,доставља сеМинистарству науке, технолошког развоја и иновација, Сектор за науку, препорученомпоштом или непосредно преко писарнице Управе за заједничке послове Републичких органа, Немањина бр. 22-26, Београд **„ПРИЈАВА НА КОНКУРС ЗА СТИПЕНДИЈУ - за ученике средњих школа – младе истраживаче*”.***

 Образац „Пријава на конкурс*”* преузет са сајта Министарства [www.nitra.gov.rs](http://www.nitra.gov.rs) или непосредно у Министарству, попуњава се на рачунару или штампаним словима и својеручно потписује.

 Непотпуне, неблаговремене и неправилно назначене пријаве се неће разматрати.

Све додатне информације могу се добити преко телефона 011/2686-963, 011/363-1908. Истовремено, све потребне информације од интереса за ток и резултате конкурса, као и касније у вези са ангажовањем и усавршавањем стипендиста младих истраживача, исплате стипендије итд. биће благовремено објављене на веб-сајту Министарства [www.nitra.gov.rs](http://www.nitra.gov.rs).

Број: 451-03-4858/2024-03

Датум: 02.12.2024. године